User:शिवम तिवारी

डॉ. शिवम् तिवारी

‘हौंसले बुलंद हो तो दूरी शून्य हो जाती है, विवेक उत्कृष्ट हो तो सफलता कदम चूमने लगती है’, इस दर्शन के पर्याय ख्यात युवा साहित्यकार डॉ. शिवम् तिवारी का जन्म 11 जुलाई 1991 को वैदिक कुलीन ब्राह्मण परिवार में महापूर्णमती माता अन्नपूर्णा एवं प्रज्ञावान पिता वेद प्रकाश तिवारी, निवासी नगर पंचायत अंतू, जनपद प्रतापगढ़ उत्तर प्रदेश के घर हुआ| आप दो भाई एक बहन में सबसे बड़े हैं| आपका पारिवारिक माहौल पूर्ण रूप से आध्यात्मिक, सांस्कृतिक एवं भारतीय संस्कारों में रचा-बसा है| आपके परदादा एवं बाबा स्व. श्री राम सुन्दर शास्त्री एवं स्व. श्री राम कृपाल शास्त्री अत्यंत आध्यात्मिक, ज्योतिष के प्रकांड विद्वान एवं मशहूर कथावाचक थे| आपके पिताजी भी कर्मकाण्ड, ज्योतिष शास्त्र एवं वास्तु शास्त्र के मर्मज्ञ हैं| आपके बचपन का कुछ समय ननिहाल में व्यतीत हुआ| भारतीय दर्शन एवं अध्यात्म के प्रकाण्ड विद्वान आपके नाना श्री त्रिभुवन प्रसाद मिश्र ‘पयासी’ जी के संस्कारों और विचारों ने आपके जीवन की दिशा ही बदल दी| बचपन में ही उनके प्रेरणा से आपने जीवन में कुछ विशेष कार्य करने का संकल्प ले लिया था| आपके नानाजी धर्म, राजनीति और शिक्षा के साक्षात त्रिवेणी हैं| आपका प्रारम्भिक जीवन विषमता एवं कठिनाइयों से भरा था| आपने श्री सती बाल विद्या मंदिर अंतू से कक्षा पाँच तक की शिक्षा और पंडित महा मना मदन मोहन जूनियर हाईस्कूल अंतू से कक्षा आठ तक की शिक्षा ग्रहण की| कक्षा आठ तक की शिक्षा के दौरान शिक्षा के प्रति आपके उदासीन रवैये से परिवार वाले बेहद असंतुष्ट थे| घर से 3 किमी दूर शक्तिपीठ माँ चंडिका देवी धाम स्थित श्री चंडिका इंटरमीडिएट कॉलेज में विज्ञान वर्ग से कक्षा 9 में अध्ययन हेतु दाखिला लिया| इस दौरान आपको सौभाग्यतः तीन प्रबुद्ध शिक्षकों श्री कैलाश नाथ मौर्य, श्री अशोक मिश्र एवं श्री शिव कुमार सरोज जी का विशेष मार्गदर्शन एवं सानिध्य मिला, इनके प्रेरणा एवं प्रभाव से दिनों-दिन आपकी शिक्षा के प्रति रूचि बढ़ती गयी और परिणामस्वरुप आप वर्ष 2006 में आप हाईस्कूल प्रथम श्रेणी में उत्तीर्ण करके विद्यालय के टापर रहे| वर्ष 2008 में इंटरमीडिएट भी आपने इसी विद्यालय से प्रथम श्रेणी में उत्तीर्ण किया और इस दौरान भी आप विद्यालय में अव्वल रहे| वर्ष 2008 में इंजीनियरिंग दाखिला परीक्षा की तैयारी हेतु आप प्रयागराज चले गए| वहाँ आप पूरे मनोयोग से एक वर्ष अध्ययन करके वर्ष 2009 में यूनाइटेड इंजीनियरिंग कॉलेज नैनी, प्रयागराज में बी. टेक. हेतु आपने दाखिला लिया| वर्ष 2010 में इंजीनियरिंग के दौरान ही आपका चयन भारतीय नौसेना में हो गया और आपने इंजीनियरिंग की पढ़ाई छोड़कर भारतीय नौसेना ज्वाइन कर लिया| भारतीय नौसेना प्रशिक्षण के भी आप टापर रहे| फलतः भारतीय नौसेना द्वारा आप “आर्डर ऑफ़ मेरिट” से नवाजे गए| नौसेना में अपनी कार्य कुशलता का परिचय देते हुए आपने इंदिरा गाँधी मुक्त विश्वविद्यालय से बी. ए., एम. ए. (हिन्दी), एम. ए. (अंग्रेजी), अनुवाद में परास्नातक डिप्लोमा (पी. जी. डी. टी.), कंप्यूटर में डिप्लोमा किया| इसी क्रम में आपको लब्ध प्रतिष्ठित साहित्यकार, प्रबुद्ध दार्शनिक एवं ख्यातिप्राप्त आदर्श प्रोफ़ेसर डॉ. महेश ‘दिवाकर’ जी (डी. लिट्.) के श्रेष्ठ निर्देशन में “नार्वे में हिन्दी का परिदृश्य एवं प्रवासी साहित्यकार डॉ. सुरेश चन्द्र शुक्ल ‘शरद आलोक’ का योगदान” विषय पर श्री वैंकटेश्वर विश्वविद्यालय गजरौला (उ. प्र.) से पी. एच. डी. करने का सौभाग्य प्राप्त हुआ| डॉ. शिवम् तिवारी का परिणय बंधन विश्व शान्ति प्रतिष्ठान के राजदूत, अनेक राष्ट्रीय एवं अंतर्राष्ट्रीय अवार्ड से सम्मानित देश के प्रसिद्ध भूगोल शास्त्री (प्रो.) डॉ. अर्जुन पाण्डेय की सुपुत्री स्नेहशीला शालिनी के संग हुआ| आपकी दो कन्या रूपी रत्न गार्गी प्रतिष्ठा तिवारी एवं मैत्रेयी अंतरा तिवारी हैं| वर्तमान समय में आप पश्चिमी नौसेना कमान में सेवारत होने के कारण पत्नी और बच्चों सहित मुम्बई में रहते हैं| माँ भारती के प्रति पूर्ण समर्पित भाव से आप विदेशों में सेवा देने के साथ-साथ अंडमान-निकोबार समेत देश के विभिन्न समुद्र तटीय क्षेत्रों में अपनी उत्कृष्ट सेवाएँ दे चुके हैं| बिना प्रेरणा, सहयोग और आश्रय के लता भी उंचाई को नहीं छूती तो मानव का विकास भला कैसे संभव? आपके कच्चे बचपन रूपी घड़े को संवारकर पक्का बनाने का पूरा श्रेय ग्राम-डोडकिया, जिला-रीवा, मध्यप्रदेश के निवासी, महान दार्शनिक एवं पेशे से पटवारी (लेखपाल) पंडित श्रीकांत मिश्रा जी को जाता है और यही आपके जीवन के मुख्य मार्गदर्शक भी हैं| ख्यात शायर एवं गीतकार, भारतीय नौसेना में 13 वर्षों से सेवारत गाजीपुर (उ. प्र.) निवासी आपके परम मित्र तारकेश्वर यादव जी का उत्साहवर्धन सदैव आपके लिए संजीवनी का काम करता है| यही आपकी कृतियों के प्रथम पाठक भी होते हैं| शिक्षा से इंजीनियर एवं कर्म से जाने-माने बैंकर आशुतोष पाण्डेय, प्रबुद्ध विचारक मनोज चन्द तिवारी, सामाजिक विश्लेषक शुभम् तिवारी और विदुषी प्रिया तिवारी के स्नेह एवं सानिध्य को भी आप अपने जीवन की प्रेरणा मानते हैं| आपके साहित्यिक यात्रा की प्रारम्भिक प्रेरणास्त्रोत रामचरित मानस एवं उस समय आपके साथ घटित हो रही घटनाएँ थी, रामचरितमानस हर पल आपको आतंरिक ऊर्जा प्रदान कर रही थी और परिस्थितियाँ आपको अनुभव के साथ आगे बढ़ा रही थी| किसी भी विषय को देखने, समझने और व्यक्त करने का ख़ास नजरिया ही आपको सृजन की ओर अग्रसित किया| किसी भी कार्य को बनी-बनाई पद्धति से हटकर करना, कठिन विषय को सरलता प्रदान करना, व्यवहार से अत्यंत नम्र होना, जनहित में सार्थक एवं सकारात्मक चिंतन करना, विकल्प रहित संकल्प के साथ सतत् आगे बढ़ना एवं नित नए प्रयोग करना ही आपके व्यक्तित्व की पहचान है| आप अपने जीवन का सबसे बड़ा सौभाग्य अंतर्राष्ट्रीय ख्यातिप्राप्त महान साहित्यकार डॉ. महेश ‘दिवाकर’ जी (डी. लिट्.) का सानिध्य, मार्गदर्शन एवं आशीर्वाद प्राप्त करना मानते हैं और इनको ही आप अपना आदर्श भी मानते हैं| मार्ग दिखाने वाला मिल जाए तो मंजिल दूर कहाँ? ऐसे महान गुरुवर के उत्कृष्ट मार्गदर्शन, प्रेरणा एवं सानिध्य के प्रभाव से ही आपने साहित्य के कई विधाओं में सहजता से लेखनी चलाई| आपकी कृतियों का विवरण निम्न है- प्रकाशित: 1. माई अन्नोन फ्यूचर (उपन्यास) 2. हम लोग हैं ऐसे दीवाने (कविता संग्रह) 3. सुधियों के दस्तावेज (66 श्रेष्ठ साहित्यकारों की जीवनी) सम्पादन: 1. काव्य तरंगिनी 2. काव्य कुमुदिनी 3. अग्निशिखा काव्यधारा 4. अग्निशिखा कथाधारा 5. काव्य प्रवाह 6. अनुभव (कहानी संग्रह)

आपके सम-सामयिक लेख राष्ट्र के विभिन्न स्तरीय पत्र-पत्रिकाओं में अनवरत् प्रकाशित होते रहते हैं| राष्ट्रीय एवं अंतर्राष्ट्रीय संगोष्ठियों में आपकी सक्रिय सहभागिता रहने के साथ-साथ विशिष्ट विषयों पर बेबाकी से आप अपनी राय भी रखते रहते हैं| आपने अब तक कई बार विद्यार्थियों के लिए प्रतिभा चयन परीक्षा और प्रेरणादायक सेमिनार आयोजित किया है, परिणामस्वरुप कई छात्र सफलता प्राप्त करके लाभान्वित भी हुए हैं| आप सामाजिक संस्था “तुलसी अतुल्य सेवा संस्थान” के संस्थापक-सदस्य और मुख्य मार्गदर्शक भी हैं| यह संस्थान विगत 6 वर्षों से लगातार पानी, प्रकृति एवं समाज के अंतिम जन के बेहतरीकरण में रत है| गाँधी दर्शन एवं विश्व शान्ति जैसे मसलों में आप विशेष रूचि रखने के साथ-साथ आध्यात्मिक दर्शन के आप जानकार भी माने जाते हैं| इंजीनियरिंग के दौरान आपको ‘ऑनर ऑफ़ इंजीनियरिंग’ एवं ‘स्टूडेंट ऑफ़ द ईयर’ सम्मान मिल चुका है| उत्कृष्ट सेवाकार्य हेतु प्रवीणता अवार्ड, तुलसी गौरव सम्मान जैसे अन्य कई सम्मान भी मिल चुके हैं| विषमता व कठिनाई सदैव होनहारों की जननी रही है| प्रतिकूल परिस्थितियों में भी आप अपने आप को संभाले हुए सफलता के चरम लक्ष्य पर कदम रखने लगे| आप जीवन के हर क्षण कुछ न कुछ नया सीखने-समझने और अध्ययन हेतु सदैव तत्पर रहते हैं| यही आपके जीवन की विशिष्टता और संबलता भी है| आप अपनी लेखनी के माध्यम से समाज की यथार्थता को बड़ी ही संजीदगी से दर्शाते हैं और समस्याओं का समाधान भी खोजते हैं|

आपके सृजन की कुछ पंक्तियाँ निम्न हैं- नवसृजन के कर्मवीर बन, सृजन करो इस जीवन में| पूरा होगा लक्ष्य यहीं सब, दूर गगन के करतल में|| संकल्प सृजित एहसास सुखद, उत्साह भरा हो चलने का| ऐ पथिक तुम्हे लक्ष्य मिलेगा, समय नहीं अब डरने का|| सरस्वती जी विद्या दे दो, गुरुवर अपनी दृष्टि रखो| थके नहीं यूँ शिवम् लक्ष्य से, हे ईश्वर तुम ज्ञान भरो||

पता: “कृपालम्” नगर पंचायत सतीगंज अंतू प्रतापगढ़ (उ. प्र.) – 230 501 संपर्क सूत्र – 9404428189, 8318420153 Email – shivamtiwari1129@gmail.com